PRIEVIDZA - Policajti z Prievidze ostali pri pohľade na zábery z bezpečnostnej kamery, mierne povedané, ohromení. Po ulici si všimli kráčať mladíka. Na tom by nebolo samozrejme nič zlé, keby nebol nahý a neonanoval, kde mu prišlo.

Policajti si masturbanta všimli ešte minulý týždeň okolo deviatej hodiny večer. "Kráčal cez námestie nahý a bolo zjavné, že onanuje," povedal pre televíziu Markíza Vít Zajac z Mestskej polície v Prievidzi.



Zdroj: foto: tv markíza

Zdroj: foto: tv markíza

Zo záberov je vidno, že sa 16-ročný mladík uspokojoval najprv na autobusovej zastávke, následne sa nahý prechádzal a robil to aj počas chôdze. Mestskí policajti neváhali a za exhibicionistom sa vybrali. Keď ich mladík spozoroval, dal sa okamžite na útek. Policajti ho ale dolapili a svoj nevšedný počin musel vysvetliť. "Jeho reakcia bola zvláštna, tvrdil, že on sa ničoho nedopustil a že podľa neho toto správanie je úplne normálne. Na mieste odkiaľ on pochádza sa tak vraj ľudia bežne správajú," doplnil Zajac.

Zdroj: foto: tv markíza

Zdroj: foto: tv markíza

Masturbant pochádza z Čadce. Pred policajtmi uviedol, že ho vyrušili práve v najlepšom. Či je psychicky chorý, alebo bol pod vplyvom návykových látok, nie je známe. V ruke pravdepodobne držal fľašu s pivom.